**Javni zavod za turizem Dolina Soče**, Rupa 17, SI-5230 Bovec, matična številka: 7260300000; davčna številka: SI15230627, ki ga zastopa Viljam Kvalić, direktor (v nadaljevanju zavod)

in

**Podjetje, ponudnik:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Naslov:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Davčna številka:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Odgovorna oseba:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju ponudnik)

sklepata:

**PARTNERSKO POGODBO O SODELOVANJU NA PODROČJU RAZVOJA IN TRŽENJA TURIZMA V DOLINI SOČE**

**I. UVODNE DOLOČBE**

1. **člen**

**Izhodišča dogovora**

Pogodbeni stranki sklepata predmetni dogovor o partnerskem sodelovanju s ciljem krepitve sinergij med destinacijsko ravnijo in ponudniki pri razvoju in promociji turizma v dolini Soče.

Osnova za ta dogovor sta dva strateška dokumenta, ki skupaj tvorita celoto:

* Strategija razvoja in trženja turizma v občini Bovec do leta 2025 - Bovec 2025
* Strategija razvoja in trženja turizma Doline Soče 2025 - Soča Evergreen

Skupna vizija doline Soče je, da bo postala VODILNA ALPSKA OUTDOOR DESTINACIJA s celoletno ponudbo doživetij narave in kulture med Alpami in Mediteranom.

Dejavnosti zavoda, ponudnikov in vseh deležnikov v razvoju turizma v Dolini Soče se bodo osredotočale v smeri izpolnjevanja treh skupnih ciljev:

1. **celoletno poslovanje**: 100% povečanje realizacije izven julija in avgusta, 25% povečanje stalnih delovnih mest v turizmu, ohranitev prepoznavnosti na tradicionalnih in povečanje prepoznavnosti na novih trgih, podpora prenovi smučišča Kanin;
2. **višja kakovost doživetij in večja dodana vrednost za goste in ponudnike**: 25% dvig dodane vrednosti, vsaj ohranitev povprečne dolžine bivanja, dvig kakovosti doživetij, več presežne ponudbe za zahtevnejše goste, uveljavljanje Kolektivne blagovne znamke Doline Soče;
3. **boljše trajnostno upravljanje destinacije**: znižanje ogljičnega odtisa, razvoj sistemov in režimov za odgovorno upravljanje dejavnosti v prostoru in usmerjanje turističnih tokov v dolini, izboljšanje javnega prevoza, dvig zelenega zavedanja vseh deležnikov destinacije in obiskovalcev.

Namen partnerskega sodelovanja je, da vključeni partnerji s povezanim in usklajevanim delovanjem presežejo učinke nepovezanih in razdrobljenih nastopov.

1. **člen**

**Predmet pogodbe**

Predmet pogodbe je poslovno sodelovanje med zavodom in ponudnikom v skladu z izhodišči opredeljenimi v prejšnjem členu.

Pogodbeni stranki ugotavljata, da se ponudnik za potrebe izvajanja predmetne partnerske pogodbe šteje za ponudnika nastanitev in/ali drugih storitev.

**II. PARTNERSKO SODELOVANJE**

1. **člen**

**Obveznosti zavoda**

Obveznosti in priložnosti, ki jih ponudniku zagotavlja zavod:

1. predstavitev na spletni strani zavoda [www.dolina-soce.si](http://www.dolina-soce.si) v destinacijskem rezervacijskem sistemu z vsemi kontaktnimi podatki in povezavo na lastno spletno stran (velja za ponudnike nastanitev);
2. predstavitev na spletni strani zavoda [www.dolina-soce.si](http://www.dolina-soce.si) med ustreznimi vsebinami z vsemi kontaktnimi podatki in povezavo na lastno spletno stran (velja za ponudnike drugih storitev);
3. pravico do vključitve v tržne programe zavoda (npr. Alpe Adria Trail, Juliana Trail);
4. pravica do omejenih količin splošnih promocijskih materialov, ki jih pripravlja in tiska zavod;
5. udeležba na vsakoletnih izobraževanjih, delavnicah in srečanjih, organiziranih s strani zavoda;
6. posredovanje informacij o ponudbi ponudnika vsem zainteresiranim (v TIC-ih, po telefonu, pošti in e-pošti);
7. možnost partnerskega sodelovanja na sejmih, predstavitvah in v promocijskih akcijah v skladu s tekočo politiko zavoda;
8. dostop do vseh poročil s sejmov in borz s kontakti potencialnih partnerjev (lastni nastopi zavoda, subvencionirani nastopi partnerjev, partnerski nastopi v okviru združenja Julijske Alpe ipd.; z geslom);
9. dostop do programov dela in letnih poročil zavoda, dostop do statističnih podatkov (z geslom);
10. pravica do subvencioniranja stroškov najemov ali zakupov prostora za lastne nastope na mednarodnih sejmih in delavnicah v skladu s tekočo politiko zavoda;
11. pravica do subvencioniranja drugih tržnih aktivnosti v skladu s tekočo politiko zavoda ob pogoju, da so v predlagano aktivnost vključeni najmanj trije družinsko ali kapitalsko nepovezani ponudniki;
12. pravica do sofinanciranja stroškov novinarjev, ki jih za promocijo lastne dejavnosti pripelje ponudnik; lastne storitve ponudnika so izvzete;
13. redno prejemanje novic in obveščanje o pomembnejših dogodkih;
14. pravica do vključitve v sistem in do uporabe destinacijske kartice; za ta namen partnerja podpišeta dodatno pogodbo;
15. pravica do uporabe znaka Dolina Soče v skladu s predpisano celostno grafično podobo;
16. dostop do drugih storitev služb zavoda (informiranje, svetovanje, zastopanje ipd.).

Osnovni okvir sodelovanja je vsakoletni program dela zavoda in vsakoletni obseg finančnih sredstev zavoda. Navedene pravice se lahko omejijo ali razširijo s sklepom sveta zavoda. V takem primeru bo zavod ponudnika ustrezno obvestil.

Zavod bo ponudnika redno obveščal o ključnih aktivnostih preko novic in elektronske pošte.

Vsi javni pozivi zavoda so objavljeni na spletni strani zavoda.

1. **člen**

**Obveznosti ponudnika:**

1. odzivnost in aktivno sodelovanje z zavodom
2. ažurno in samoiniciativno sporočanje zavodu o spremembah v kontaktnih podatkih in o novosti v ponudbi partnerja, posredovanje novih foto in video materialov, ki jih zavod lahko uporablja v komunikacijskih kanalih zavoda
3. uporaba znaka Dolina Soče v skladu s Celostno grafično podobo, objavljeno na poslovnih straneh spletne strani zavoda
4. prijava na in redno spremljanje Novic - osnovnega lokalnega komunikacijskega kanala zavoda
5. priprava in posredovanje poročil iz dogodkov, pri katerih sodeluje ponudnik in jih sofinancira ali drugače podpira zavod. Kontaktov, ki jih ponudnik pridobi, zavod ne bo posredoval drugim ponudnikom/osebam.

**5. člen**

**Obveznosti obeh pogodbenih partnerjev:**

1. aktivnosti in obveznosti iz tega dogovora opraviti v skladu z določbami tega dogovora;
2. aktivnosti in obveznosti iz tega dogovora opraviti vestno in kakovostno v skladu s pravili stroke ter dobrega gospodarjenja;
3. sprotno medsebojno obveščanje o vseh pomembnih zadevah;
4. sprotno medsebojno obveščanje o morebitno povzročeni škodi in drugih napakah v zvezi z opravljanjem aktivnostmi;
5. pravočasno in natančno posredovanje vseh informacij, potrebnih za kakovostno in pravočasno izvajanje tega dogovora.
6. **člen**

**Dodatne aktivnosti**

Vse morebitne dodatne aktivnosti, organizacija dogodkov ali prireditev, ki niso navedene v tej pogodbi, so predmet dodatnih dogovorov. V tem primeru predlagatelj - zavod ali ponudnik - predhodno poda predlog aktivnosti in stroškovnik, ki ga vsi sodelujoči partnerji medsebojno uskladijo. Dodatni dogovori so veljavni le, če so sklenjeni v pisni obliki.

**III. REZERVACIJSKI SISTEM**

1. **člen**

**Prodaja kapacitet in provizija**

Ponudnik lahko ponudi v prodajo kapacitete:

* **z rezervacijo na podlagi povpraševanja „request“** – gost rezervira na podlagi povpraševanja, ki ga mora ponudnik v roku 24 ur potrditi v spletni plarformi (webclientu) ali s poslano e-pošto zavodu;
* **s spletno rezervacijo** – gost opravi rezervacijo na spletu po ogledu spletne strani, ponudnik prejme obvestilo o dokončni rezervaciji po e-mailu;
* **v destinacijskih paketih**, ki jih oblikuje Turizem Dolina Soče s partnerji – za pakete je potreben dodaten dogovor.

Provizija, ki jo ponudnik plača zavodu za uspešno realizirane rezervacije, je odvisna od načina rezervacije:

* v turistično informacijskih centrih in prek klicnega centra zavoda: 10 %,
* na lastni spletni strani: 0 % - potrebna dodatna pogodba med ponudnikom in Feratelom,
* prek rezervacijskega sistema objavljenega na spletni strani Turizma Dolina Soče: 5 %,

prek mednarodne spletne strani in rezervacijskih sistemov (Casamundo, HRS holidays,…): odvisno od pogojev rezervacijskega sistema ali spletne strani – potreben je dodaten dogovor med zavodom in ponudnikom. V provizijo je že vključen DDV. Zavod je davčni zavezanec.

Zavod ponudniku mesečno izda račun do 10.v mesecu za pretekli mesec za provizijo, ki ga ponudnik namestitev plača v skladu s 14-dnevno valuto.

1. **člen**

**Vzdrževanje podatkov v sistemu**

Ponudnik vzdržuje podatke v sistemu na enega od naslednjih dveh načinov:

* Od zavoda dobi uporabniško ime in geslo za samostojno online vzdrževanje svojih podatkov v spletni platformi (webclient).
* Upravljanje s podatki in posodabljanje vsebin prenese na zavod. Zavod se v tem primeru zaveže, da bo v rezervacijski sistem vnašal vse cene in spremembe podatkov (slike, opisi itd.), ki mu jih bo posredoval ponudnik. Ponudnik se zavezuje, da bo zavod o spremembah cen in prodajnih pogojev obveščal najkasneje v roku 24 ur po nastalih spremembah.

Ponudnik je zadolžen za redno vzdrževanje svojih podatkov in je odgovoren za posodabljanje podatkov na spletni platformi, če ima dostop do nje. Ponudnik nosi odgovornost za svoje podatke tudi v primeru, da posodabljanje prenese na zavod. V tem primeru morajo biti podatki pisno posredovani zavodu. Vsakršne napake v navedbah ali pisne napake pri posodabljanju podatkov gredo v breme ponudnika, ki nima pravice do spremembe naročila ali opcijskega naročila po prejemu rezervacije. Za prekoračitve pri kontingentih odgovarja ponudnik.

1. **člen**

**Potrditev rezervacije**

Za zagotovitev rezervacije lahko ponudnik zahteva od gosta akontacijo na svoj bančni račun. V nasprotnem primeru se zagotovitev izvede prek plačilne kartice. Gost pri rezervaciji vnese v rezervacijski sistem številko kreditne kartice, ki se bremeni v primeru stroškov storniranja ali »no show/brez prikaza«. Rezervacija je dokončna, ko je plačilo s strani gosta garantirano z ustreznim plačilnim instrumentom. Celoten znesek računa za opravljeno storitev plača gost ponudniku ob prihodu ali ob odhodu iz nastanitve.

Ponudnik mora gostu ob plačilu izročiti račun in potrdilo o plačilu in mu obračunati cene v skladu z višinami cen, ki so v rezervacijskem sistemu v trenutku rezervacije.

Ponudnik soglaša, da bo gostu omogočil plačilo s tistimi plačilnimi karticami, ki so v sistemu pri opisu namestitve navedene, da je z njimi pri njem mogoče plačati.

1. **člen**

**Obveznosti zavoda glede rezervacijskega sistema**

Zavod ima kot vsebinski skrbnik rezervacijskega sistema naslednje obveznosti:

* če ponudnik ne uporablja spletne platforme in pooblasti zavod za urejanje vsebin, zavod vse potrebne podatke, ko jih prejme od ponudnika, ustrezno vnese v rezervacijski sistem;
* skrbi za spletne in posredne rezervacije ponudnika, izvaja vse postopke, ki so potrebni, da se izvede rezervacija;
* ponudniku posreduje reklamacijo, če se ta nanaša na vsebino, ki jo ponudnik obdeluje v rezervacijskem sistemu;
* vrši redni nadzor nad rezervacijami na podlagi povpraševanj in vnaša nesprejete rezervacije v podatkovno zbirko.

1. **člen**

**Obveznosti ponudnika glede rezervacijskega sistema**

Ponudnik ima naslednje obveznosti:

* Če uporablja spletno platformo (webclient), mora samostojno vzdrževati in posodabljati razpoložljivosti, cene in pogoje za naročilo določenih produktov. Te naloge sicer lahko prenese na zavod.
* Razpoložljivosti sme odstraniti iz sistema, če lahko določeno kapaciteto odda sam. Pogoj za to je, da razpoložljivost v rezervacijskem sistemu najprej zmanjša in jo šele nato svojemu gostu potrdi, z namenom, da se izogne dvojni rezervaciji.
* Ponudnik zagotavlja spletne rezervacije toliko časa, dokler so za določeno namestitev v rezervacijskem sistemu odprti termini. Ponudnik gostu za pravilnost svojih podatkov odgovarja v celoti, še zlasti, če se na podlagi napačno navedene razpoložljivosti izvede rezervacija, kapaciteta pa dejansko ni več prosta. V tem primeru je ponudnik zavezan gostu zagotoviti drugo nastanitev v isti kvaliteti kot je bila rezervirana kapaciteta, za isto ceno.
* Ponudnik je zavezan izvesti sprejete rezervacije in zagotoviti navedene kapacitete proste. Gostu se zagotovi nastanitev na podlagi dogovorjenih pogojev in v pogodbi navedene opreme prostorov.
* V primeru rezervacije na povpraševanje ponudnik gostu prek spletne platforme (webclienta) v roku 24 ur rezervacijo potrdi ali odpove.
* Ponudnik se strinja, da so ocene gostov, posredovane prek rezervacijskega sistema vidne na spletnih portalih. Zavod si pridrži pravico, da pri sumu zlorabe ali namenu oškodovanja odstrani ocene ali jih ne objavi.

1. **člen**

**Pogoji storniranja rezervacije**

Če niso dogovorjena posebna pravila o storniranju rezervacij, velja sledeče:

Če je stornacija izvedena prej kot 14. dan pred prihodom gosta, ponudnik ni upravičen obračunati stroškov storniranja. V primer preklica rezervacije s strani gosta manj kot 14 dni pred predvidenim prihodom se obračunajo storno stroški v višini polne cene. Izjema je preklic rezervacije zaradi višje sile.

* Če pride do stroškov storniranja in plačilna kartica nima kritja ali ni več veljavna, zavod ponudniku ni zavezan plačati stroškov storniranja. Stroški storniranja se obračunajo neposredno med ponudnikom in gostom.

Ponudnik se zavezuje, da bo rezervacijo vzdrževal aktivno do 20. ure na dan prihoda gosta, če ob rezervaciji ni drugače določeno v njegovih pravilih prihoda.

**Če gost ne pride do 20. ure, se šteje, da je rezervacija stornirana.**

**Kadar je tako vnaprej dogovorjeno z gostom, mora ponudnik potrjene rezervacije vzdrževati tudi po 20. uri.**

1. **člen**

**Prekinitev sodelovanja**

Zavod lahko ustavi prodajo določene nastanitve za vse nadaljnje rezervacije v naslednjih primerih:

* zavračanje pravilno opravljenih rezervacij ali zavračanje gostov s strani ponudnika kljub pravilno opravljeni rezervaciji;
* nastanitev gosta v nasprotju z določbami v nastanitveni kapaciteti slabše kakovosti;
* kljub pravilno opravljeni rezervaciji selitev gosta v drugo nastanitev, ki ne ustreza kvaliteti rezervirane nastanitvene kapacitete;
* terjatev plačila od gosta za znesek, ki je višji od pogodbene oz. aktualno dogovorjene cene;
* zaračunanje nastanitvene kapacitete gostu kljub pravočasni odpovedi prihoda;
* nedovoljena bremenitev gostove kreditne kartice.

Če se zgoraj navedena stanja ponavljajo, je zavod upravičen, da enostransko in brez odpovednega roka odpove pogodbo s ponudnikom.

**14. člen**

**Obveznosti ponudnika**

Ponudnik bo zavod redno obveščal o vseh za obiskovalce pomembnih spremembah v zvezi s poslovanjem.

Ponudnik se zavezuje, da bo v primerih, ko bo za posamezno aktivnost ali projekt dogovorjena finančna participacija, svoje obveznosti poravnal v roku, navedenem na računu.

**15. člen**

**Priloga k pogodbi**

Obvezna priloga k tej pogodbi je Soglasje za uporabo osebnih podatkov, ki ga izpolni in podpiše ponudnik.

Priloga k tej pogodbi so tudi Splošni pogoji poslovanja Centralnega rezervacijskega sistema Feratel (v nadaljnjem besedilu: splošni pogoji). Splošni pogoji veljajo, če ni dogovorjeno drugače. Ponudnik s podpisom te pogodbe izrecno potrjuje, da je seznanjen s splošnimi pogoji in da z njimi v celoti soglaša.

**IV. KONČNE DOLOČBE**

**16. člen**

**Veljavnost pogodbe**

Pogodba prične veljati z dnem podpisa obeh pogodbenih strank in razveljavlja vse dosedanje dogovore med pogodbenima strankama. Pogodba je sklenjena za nedoločen čas.

Vsaka pogodbena stranka lahko pogodbo odpove s pisno odpovedjo z najmanj 30-dnevnim odpovednim rokom. Ne glede na prejšnji stavek lahko zavod odstopi od te pogodbe brez odpovednega roka, pod pogoji iz 10. člena te pogodbe.

Ponudnik in zavod se zavezujeta, da bosta v primeru odpovedi pogodbe pred dokončno odpovedjo izvedla vse aktivnosti, rezervacije in storitve, ki so bile dogovorjene in na način kot so bile dogovorjene v času trajanja pogodbe.

Ponudnik je kljub odpovedi pogodbe zavezan izplačati odškodnino za primer reklamacije s strani gostov, izvedene v času trajanja pogodbe.

**17. člen**

**Spremembe pogodbe**

Spremembe te pogodbe so možne s sklenitvijo aneksa k pogodbi, ki ga sporazumno podpišeta obe pogodbeni stranki.

**18. člen**

**Pristojnost sodišča**

Stranki bosta vse morebitne spore, ki bi izhajali iz izvrševanja te pogodbe, reševali sporazumno. Če sporazumna rešitev ne bi bila mogoča, stranki dogovorita pristojnost stvarno pristojnega sodišča glede na sedež zavoda.

**19. člen**

**Število izvodov**

Pogodba je sklenjena v dveh (2) izvodih, od katerih prejme vsaka pogodbena stranka po en (1) izvod.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Javni zavod za turizem Dolina Soče: Ponudnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SOGLASJE ZA UPORABO OSEBNIH PODATKOV**

**(Obvezna priloga k Partnerski pogodbi o sodelovanju na področju turizma v dolini Soče)**

Spodaj podpisani/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

soglašam, da Javni zavod za turizem Dolina Soče, Rupa 17, 5230 Bovec zbira in obdeluje ter javno objavi in posreduje tretjim osebam moje naslednje podatke (obvezno označite z x):

**SEDEŽ REGISTRACIJE**

|  |  |  |
| --- | --- | --- |
| **PODATEK** | **ZBIRANJE IN OBDELOVANJE** | **JAVNA OBJAVA IN POSREDOVANJE TRETJIM OSEBAM** |
| naslov: |  |  |
| telefonska številka: |  |  |
| spletna stran: |  |  |
| elektronski naslov: |  |  |

**PODATKI ZA TURISTE, ČE NASTANITEV/PISARNA NI NA SEDEŽU**

|  |  |  |
| --- | --- | --- |
| **PODATEK** | **ZBIRANJE IN OBDELOVANJE** | **JAVNA OBJAVA IN POSREDOVANJE TRETJIM OSEBAM** |
| naslov: |  |  |
| telefonska številka: |  |  |
| spletna stran: |  |  |
| elektronski naslov: |  |  |

Seznanjen/a sem, da bo Javni zavod za turizem Dolina Soče zgoraj navedene osebne podatke hranil do poteka oz. odpovedi pogodbe in da bo podatke hranil skladno s predpisi, ki urejajo varstvo osebnih podatkov.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_\_\_\_\_